Saarte-Lääne praostkond

Saarte-Lääne praostkond oli luteri kiriku  praostkond Eestis, Läänemaal ja Lääne-Eesti saartel. 

Aastal 1951 ühinesid Eesti Evangeelse Luterliku Kiriku Saarte-Lääne praostkonna Hiiumaal asuvad kogudused Saaremaa praostkonnaga ja moodustus Saarte praostkond. Noarootsi Püha Katariina kogudus ühines samal ajal Lääne praostkonnaga.

pisi|Pühalepa kirik
pisi|Paluküla kirik
pisi|Vormsi kirik

 Ajalugu 
1627. aastal nimetas Rootsi kuningas Gustav II Adolfi poolt Eestimaale kohalikku kirikuelu reformima saadetud Västeråsi piiskop Johannes Rudbeckius, Eestimaal ametisse Eestimaa Provintsiaalkonsistooriumile allunud maapiirkondade praostid: Harju praostkonda, Järva praostkonda, Viru praostkonda, Maa-Lääne praostkonda, Ranna-Lääne praostkonda, Saarte-Lääne praostkonda, ehkki Saaremaa ja Muhumaa olid Liivi sõja ajal läinud Taani kuningriigi koosseisu, mille osaks jäid nad kuni 1645. aastani, Brömsebro rahuni.

18. sajandi viimasel veerandil, pärast asehalduskorra kehtestamist (1784–1796) moodustati eraldi praostkonnad Eesti- (Põhja-Eestis igas kreisis, sh: Haapsalu 1. praostkond (Haapsalu, Noarootsi, Ridala, Lääne-Nigula, Martna kihelkond); Haapsalu 2. praostkond (Lihula koos Kirbla abikirikuga, Karuse, Hanila koos Varbla abikirikuga, Mihkli, Vigala kihelkond); Haapsalu 3. praostkond (Käina, Reigi, Pühalepa, Vormsi kihelkond).

1832. aasta 28. detsembri Uue evangeelse luteri kiriku seadusega moodustati Venemaa keisririigis konsistooriumiringkonnad, VELK Eestimaa konsistooriumiringkonnas olid Saarte-Lääne praostkonnas (Propst-Sprengel Insular-Wieck, Präpositur Insular-Wieck): 
Reigi Jeesuse kogudus, Reigi kirikus; abikirik Kõpul (Roicks, Filial Köppo)
Noarootsi Püha Katariina kogudus, Noarootsi kirikus; abikirikud: kabel Sutlepal, kabel Rooslepal, Jesu Kapell Osmussaarel (Nucköe, Filiale Sutlep, Rostep und Odisholm)
Käina Martini kogudus, Käina kirikus; abikirikud, Sõrus kabel, Mänspäe kabel (Keinis, Filiale Serro und Mänspä)
Pühalepa Laurentsiuse kogudus, Pühalepa kirikus; abikirikud: Kassaril ja kirik Palukülas (Pühhalep, Fil. Kassar und Palloküll)
Vormsi Püha Olavi kogudus, Vormsi kirikus (Wormsö, St. Olai-Kirche)."Alphabetischen Verzeichniß sämmtlicher im Gouvernement Estland belegenen Güter, Pastorate und Landstellen", im Rigascher Almanach für 1862, S. 159–174

20. sajandi alguses olid Saarte-Lääne praostkonna kirikukihelkonnad Haapsalu kreisis Läänemaal, Vormsi saarel ja Hiiumaal: Noarootsi kihelkond, Vormsi kihelkond, Pühalepa kihelkond, Käina kihelkond, Emmaste kihelkond, Reigi kihelkondLindanisa Adress-kalender 1910 aasta peale, 1910, lk 77.

EELK Saarte-Lääne praostkonnas olid aastal 1939 järgmised kogudused: Emmaste Immanueli kogudus, Käina Martini kogudus, Kärdla Johannese kogudus, Noarootsi Püha Katariina kogudus, Pühalepa Laurentsiuse kogudus, Reigi Jeesuse kogudus.

 Saarte-Lääne praostide loend 
1626–1646 Johannes Thaustius, Käina koguduse kirikuõpetaja
1647–1682 Isaac Svenonis Hasselblatt, Noarootsi koguduse kirikuõpetaja
1682–1708 Otto Tunder, Käina koguduse kirikuõpetaja
1709–1718 Christian Hasselblatt, Noarootsi koguduse kirikuõpetaja
1719–1751 Samuel Tunder, Käina koguduse kirikuõpetaja
1752–1762 Jonas Glanström, Reigi koguduse kirikuõpetaja
1763–1769 Andreas Holming, Vormsi koguduse kirikuõpetaja
1769–1774 Jonas Carlblom, Noarootsi koguduse kirikuõpetaja
1774–1798 Albert Magnus Haller, Käina koguduse kirikuõpetaja
1799–1805 Johann Matthias Orning, Vormsi koguduse kirikuõpetaja
1805–1814, Gustav Carlblom,  Noarootsi Püha Katariina koguduse kirikuõpetaja
1814–1816 Jacob Pontus Haller, Käina koguduse kirikuõpetaja
1817–1822 Paul Eduard Hörschelmann, Pühalepa koguduse kirikuõpetaja
1823–1829 Nicolaus Malmgren, Vormsi koguduse kirikuõpetaja
1830–1859 Wilhelm Friedrich Rinne, Reigi koguduse kirikuõpetaja
1859–1861 Johannes Carlblom, Noarootsi koguduse kirikuõpetaja
1861–1864 Georg Friedrich Ignatius, Käina koguduse kirikuõpetaja
1865–1872 Gustav Felix Rinne, Reigi koguduse kirikuõpetaja
1872–1903 Wilhelm Girgensohn, Noarootsi koguduse kirikuõpetaja
1903–1921 Paul Wilhelm Ernst Plath, Käina koguduse kirikuõpetaja
1921–1923 Hendrik Kokamägi, Käina ja Pühalepa koguduse kirikuõpetaja
1923–1933 Eugen Tanner, Noarootsi koguduse kirikuõpetaja
1933–1939 Friedrich Wilhelm Schiele, Reigi koguduse kirikuõpetaja 

1941. aastal, pärast Käina koguduse õpetaja, abipraost Voldemar Kirotari küüditamist, oli praostkonna ainus vaimulik Emmaste koguduse õpetaja Matt Lillipuu.

 Viited 

 Kirjandus 
 Eduard Paucker, Ehstlands Kirchen und Prediger seit 1848: Im Anschlusz an "Ehstlands Geistlichkeit von H. R. Paucker", Reval 1885, seite 5
Kategooria:Praostkonnad
Kategooria:Hiiumaa ajalugu
Kategooria:Lääne maakonna ajalugu
Kategooria:Rootsi valitsusaeg Eestis
Kategooria:Eestimaa konsistoriaalringkond